# Tolv tekster om typologi og typologiske test

# Nr. 6. Myers-Briggs 16 typer fordelt på fire hovedgrupper

Når man arbejder med grupper, eller skal se sig selv i forhold til en gruppe, kan det være en stor fordel at præsentere ligheder og forskelle kogt ned til en maggieterning. I modellen nedenfor er Myers-Briggs 16 personlighedstyper derfor kogt ned til en lagkagemodel, der viser 4 hovedgrupper af typer. Det er:

**NF’erne:** de fire intuitive føletyper (INFP, INFJ, ENFP og ENFJ) går under betegnelsen **Idealister**, de opfatter intuitivt og vurderer med mavefornemmelsen

**NT’erne**: de intuitive tænketyper (INTP, INTJ, ENTP og ENTJ), går under betegnelsen **Rationalister.** De opfatter intuitivt og vurderer med deres logisk sans

**TS’erne:** de fire konkrete tænketyper (ISTP, ISTJ, ESTP og ESTP) går under betegnelsen **Realister**. De opfatter det konkrete og vurderer med deres logiske tænkning.

**SF’erne:** de fire servicemindede praktikere (ISFP, ISFJ, ESFJ og ESFP) går under betegnelsen de **Praktisk servicemindede**. De opfatter det konkrete og vurderer med deres mavefornemmelse,

Find MBTI lagkagemodel på <https://www.jungforalle.dk/jungs-typologi/>

I vores lagkagemodel har vi samlet ST’erne i det nordvestlige hjørne og NF’erne i det sydøstlige hjørne. Hanne Urhøj har tidligere publiceret en artikel i Tidsskrift for Psykoterapi om at 9 ud af 10 klienter i hendes praksis er intuitive føletyper NF’ere. Hanne anfører i artiklen, at de intuitive føletyper har en chanceulighed i den vestlige kultur, som har meget høje præferencer for og fokus på det konkrete, det målbare og at vurdere dette med logisk tænkning samtidig med, at det intuitive og vurderinger med mavefornemmelsen nedvurderes.

Det har mange konsekvenser, når kulturen har ensidige præferencer. Prøv fx at tænke på den lange debat, der var i gang for et par år siden, hvor Susan Cain tog udfordringen op med polariseringen mellem ekstrovert og introvert. Her pegede Susan Cain på chanceuligheden for introverte i en vestlig (amerikansk) kultur. Denne polarisering er synliggjort i lagkagemodellen ved, at de introverte typekoder (begynder med I) er samlet inde i cirklen, mens de ekstroverte typekoder (begynder med E) er samlet udenfor cirklen. Men som det fremgår er lagkagemodellen, så indgår de introverte typer (typekoder, der begynder med I) som halvdelen af typer i hver af de fire hovedgrupper af typer. Man kunne også anføre, at en ekstrovert intuitivt tænkende skoleelev, i nogle situationer, kunne være dårligt stillet overfor en introvert lærer med præference for at opfatte konkret og vurdere med mavefornemmelsen.

Den viste model kan have en del fordele, når man reflekterer over, hvordan man i familier og andre grupper ja i hele kulturer favoriserer nogle personlighedstyper på bekostning af andre. Mennesker, der sidder tilbage med en følelse af ikke rigtigt at høre til i den eksisterende kultur, mister momentum på deres deltagelse og det jo ingen være interesseret i.

**Øvelse:** Find ved hjælp af lagkagemodellen frem til dine egne modsætninger og reflekter over dem.

**Reference:** Urhøj, H. (2018) Tidsskrift for Psykoterapi. 2018/2